પોરબંદર ભાજપ ના શહેર મહામંત્રી રામભાઈ જાડેજા તથા હિતેશભાઈ ઠકરારે ગાંધીનગર ખાણ ખનીજ વિભાગ ના કમિશ્નર ને લેખિત ફરિયાદ કરી છે જેમાં જણાવ્યું છે કે પોરબંદર જિલ્લામાં ખાણ ખનીજ વિભાગ અગાઉ નોકરી કરતા અને હાલ નિવૃત થયેલ અધિકારી મેવાડા એ તેમની ફરજ દરમ્યાન પોરબંદર જિલ્લામાં ખાણ ખનીજ તરફથી ખાણ ચાલતી હતી તે ખાણ ચલાવતો લોકો પાસે થી હપ્તા ઉધરાવી બેફામ ભ્રષ્ટાચાર કરેલ છે અને તેની ફરજ દરમ્યાન ખાણ માલિકો પાસેથી હજારો ટન બીલ્ડીંગ સ્ટોન પણ તેઓએ પડાવેલ છે તેમજ તેની ફરજ દરમ્યાન સરકારી જમીનમાં ગેરકાયદેસર બિલ્ડીંગ સ્ટોન ચોરી કરાવેલ છે , અને ખાણ માલિકો પાસેથી લાખો રૂપિયા ઉઘરાવેલા છે , ઉપરાંત આ અધિકારી એ તેની ફરજ દરમ્યાન પોરબંદર જિલ્લામાં ખનીજ ધારક પાસે ગેર કાયદેસર રીતે હપ્તા ઉધરાવીને સરકાર ને કરોડો રૂપીયાની નુકશાની કરેલ છે , હાલ તેઓ નિવૃત્ત છે અને તેની મિલ્કતની તપાસ કરી તેમના વિરૂધ્ધ સરકાર દ્વારા કડક માં કડક પગલા ભરવામાં આવે અને તેઓએ તેઓની ફરજ દરમિયાન અનેક જગ્યાએ પણ ભ્રષ્ટાચાર કરેલ હોય, અને તેને કોર્ટ દવારા સજા પણ કરવા માં આવેલ હોય, તો આ અરજી ને ધ્યાને લઈ તેમના ઉપર આકરા પગલા ભરી તેમની મિલ્કતો જપ્ત કરવા અને કાર્યવાહી કરવા રજૂઆત માં જણાવ્યું છે.